Yayasan Nurjiwa

Yayasan Nurjiwa ialah sebuah pertubuhan yang tidak berasaskan keuntungan di Malaysia yang ditubuhkan pada 21 Ogos 2006 oleh penyanyi Malaysia, Siti Nurhaliza dan suaminya, Khalid Mohamad Jiwa dengan matlamat untuk membantu insan-insan yang memerlukan dan kurang bernasib baik.

Sejarah
Yayasan Nurjiwa ialah sebuah badan kebajikan yang telah diwujudkan sebagai platform untuk membantu mereka yang memerlukan melalui konsert amal dan acara makan malam dimana wang akan didermakan kepada organisasi terpilih. Matlamat utama yayasan ini adalah untuk membantu insan-insan yang memerlukan termasuk golongan miskin/daif, gelandangan, ibu tunggal, warga emas dan anak-anak yatim serta mangsa bencana alam termasuk banjir, dan turut membiayai pendidikan untuk kanak-kanak yang memerlukan.

Aktiviti
Antara aktiviti yang dijalankan oleh Yayasan Nurjiwa ialah menghulurkan sumbangan berupa barangan keperluan sejadah, telekung, kain pelikat dan Al-Quran kepada mangsa banjir bernilai RM310,000 di Terengganu. Pada 2014, yayasan ini turut menganjurkan konsert amal Dato' Siti Nurhaliza Live In KLCC: Where The Heart Is yang diadakan pada 7 dan 8 Februari serta pameran seni SITI: An Iconic Exhibition of Dato’ Siti Nurhaliza yang diadakan selama sebulan.

Rujukan

Pautan luar
 Profil syarikat

Siti Nurhaliza
Yayasan di Malaysia
Pertubuhan bantuan kemanusiaan di Malaysia
Pertubuhan yang diasaskan pada 2006
Pertubuhan bukan kerajaan di Malaysia
Penubuhan 2006 di Malaysia